open-index/open-wikipedia-markdown huggingface dataset:
কথ্য ভাষা

থাম্ব|ইতালিতে কথা বলা ভাষা আমরা বিভিন্ন দেশে বিভিন্ন ভাষায় কথা বলতে দেখি
মানুষে যে ভাষাগুলোতে কথা বলে, সেগুলো **কথ্য ভাষা**। বর্তমানে, বিশ্বের সব দেশ মিলে কথ্য ভাষার সংখ্যা ৬,০০০-র বেশি। প্রত্যেক সম্প্রদায়ের নিজস্ব কথ্য ভাষার নিজস্ব ব্যাকরণের নিয়ম থাকে, কিন্তু এই নিয়মগুলো আর সমাজস্বীকৃত লিখিত ভাষার নিয়মগুলোর মধ্যে পার্থক্য থাকতে পারে।

বাংলা ভাষার কথ্যরূপ এবং লিখিত রূপের মধ্যে পার্থক্য উল্লেখযোগ্য। আঞ্চলিকতা ছাড়াও বাচনভঙ্গী এবং প্রকাশভঙ্গীতে ব্যাপক রূপান্তর লক্ষ্য করা যায়।

যেমন ঢাকার প্রমিত সমাজে কথ্যভাষায় তৎসম শব্দের ব্যবহারে অনীহা লক্ষ্য করা যায়।

বিষয়শ্রেণী:ভাষা
বিষয়শ্রেণী:কথন
বিষয়শ্রেণী:ভাষার ধরন ও শৈলী
মহাদেশ

thumb|350px|বহুল প্রচলিত প্রথা অনুযায়ী পৃথিবীর সাতটি মহাদেশ৷

**মহাদেশ** বলতে পৃথিবীর বিভিন্ন বৃহৎ অঞ্চলকে বোঝায়। মহাদেশগুলো সাধারণত কোনো সুনির্দিষ্ট মানদণ্ডের দ্বারা নির্ধারিত নয়, বরং কোনো প্রচলিত প্রথা দ্বারা নির্ধারিত হয়, যার ফলে মহাদেশের সংখ্যা ৪ থেকে ৭ পর্যন্ত হতে পারে। বেশিরভাগ ইংরেজিভাষী দেশ নিম্নলিখিত ৭টি অঞ্চলকে মহাদেশ হিসাবে স্বীকৃতি দেয় (বড় থেকে ছোট ক্রমানুযায়ী): এশিয়া, আফ্রিকা, ইউরোপ, উত্তর আমেরিকা, দক্ষিণ আমেরিকা, অস্ট্রেলিয়া ও অ্যান্টার্কটিকা। অন্যান্য প্রথায় এই ৭টি অঞ্চলের মধ্যে কিছু অঞ্চলকে একত্রিত করা হয়; যেমন উত্তর ও দক্ষিণ আমেরিকাকে একত্রিত ক'রে আমেরিকা মহাদেশ, এশিয়া ও ইউরোপকে একত্রিত ক'রে ইউরেশিয়া মহাদেশ এবং এশিয়া, আফ্রিকা ও ইউরোপকে একত্রিত ক'রে আফ্রো-ইউরেশিয়া মহাদেশ।

সামুদ্রিক দ্বীপকে অনেকসময় নিকটবর্তী মহাদেশের অন্তর্গত হিসাবে ধরা হয়, যার মাধ্যমে সমগ্র ভূপৃষ্ঠকে বিভিন্ন মহাদেশে ভাগ করা যায়। এই প্রথা অনুযায়ী প্রশান্ত মহাসাগরের বেশিরভাগ দ্বীপরাষ্ট্র ও অঞ্চলকে অস্ট্রেলিয়া মহাদেশের সাথে একত্রিত ক'রে ওশেনিয়া অঞ্চল গঠন করা হয়।

ভূতত্ত্বে মহাদেশ বলতে পৃথিবীর এক প্রধান ভূখণ্ডকে বোঝায়, যার মধ্যে শুষ্ক ভূমি ও মহীসোপান উভয়ই অন্তর্গত। এই ভূতাত্ত্বিক মহাদেশগুলো বিভিন্ন ভূত্বকীয় পাতের অন্তর্গত সাতটি বৃহৎ মহাদেশীয় ভূত্বকের সাথে সম্পর্কিত। তবে এর মধ্যে মাদাগাস্কারের মতো মহাদেশীয় খণ্ড অন্তর্গত নয়। কেবল পৃথিবীতেই মহাদেশীয় ভূত্বকের অস্তিত্ব আছে বলে মনে করা হয়।

বিংশ শতাব্দীতে মহাদেশীয় প্রবাহ তত্ত্ব স্বীকৃতি লাভ করেছিল, যার মতে কয়েক কোটি বছর আগে গঠিত প্যানজিয়া অতিমহাদেশ ভেঙে গিয়ে বর্তমান মহাদেশগুলো গঠিত হয়।

## সংজ্ঞা ও প্রয়োগ

### সংখ্যা

* ইন্দোনেশিয়া, চীন, পাকিস্তান, ফিলিপাইন, বাংলাদেশ, ভারত, পশ্চিম ইউরোপের কিছু অংশ এবং বেশিরভাগ ইংরেজিভাষী দেশ, যেমন অস্ট্রেলিয়া, কানাডা, যুক্তরাজ্য ও মার্কিন যুক্তরাষ্ট্রে উপরোক্ত সাতটি মহাদেশ শেখানো হয়।
* রাশিয়া এবং পূর্ব ইউরোপের কিছু অংশে ইউরেশিয়াসহ ছয়টি মহাদেশের ধারণা প্রচলিত।
* গ্রিস এবং লাতিন আমেরিকাসহ বিভিন্ন রোমান্স-ভাষী দেশে একক আমেরিকাসহ ছয়টি মহাদেশের ধারণা প্রচলিত।
* অলিম্পিক ক্রীড়ার পতাকায় পাঁচটি বলয় একক আমেরিকাসহ পাঁচটি বসবাসযোগ্য মহাদেশকে প্রতিনিধিত্ব করছে, যেখানে বসতিহীন অ্যান্টার্কটিকাকে বাদ দ্বয়া হয়েছে।

ইংরেজিভাষী জগতে ভূগোলবিদরা অনেকসময় অস্ট্রেলিয়া মহাদেশের সঙ্গে প্রশান্ত মহাসাগরের বেশিরভাগ দ্বীপরাষ্ট্র ও অঞ্চলকে একত্রিত করে ওশেনিয়া অঞ্চলের কথা বলেন।

## উচ্চতম ও নিম্নতম স্থান

## টীকা

## তথ্যসূত্র

## বহিঃসংযোগ

বিষয়শ্রেণী:মহাদেশ
দক্ষিণ আমেরিকা

**দক্ষিণ আমেরিকা** পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।

২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ডসের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যাণ্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।

বিষয়শ্রেণী:মহাদেশ
বিষয়শ্রেণী:দক্ষিণ আমেরিকা
হকি

**হকি** দুই দলের মধ্যে খেলা হয় এমন খেলার গোত্রীয় একটি খেলা।

## উপধরন
### ফিল্ড হকি
ফিল্ড হকি নুড়ি, প্রাকৃতিক ঘাস, বালি বা পানি আচ্ছাদিত কৃত্রিম মাটির উপর ৭৩ মিলিমিটার পরিসীমা বিশিষ্ট ছোট ও শক্ত বল দিয়ে খেলা হয়। এটি বিশ্বের বিভিন্ন প্রান্তে, বিশেষ করে ইউরোপ, এশিয়া, অস্ট্রেলিয়া, দক্ষিণ আফ্রিকা ও আর্জেন্টিনায় পুরুষ ও নারীদের মধ্যে জনপ্রিয় একটি খেলা। বেশির ভাগ দেশেই যেকোন এক লিঙ্গের অর্থাৎ পুরুষ বা নারীদের মধ্যে আলাদা আলাদাভাবে খেলা হয়, যদিও খেলাটি দুই লিঙ্গের সমন্বয়েও খেলা যায়।

### আইস হকি
আইস হকি বৃহৎ বরফাচ্ছাদিত এলাকায় তিন ইঞ্চি পরিসীমা বিশিষ্ট তাপ দিয়ে সংযুক্ত রাবার ডিস্ক দিয়ে স্কেটারদের দুই দলের মধ্যে খেলা হয়ে থাকে। এই রাবার ডিস্ককে পাক বলা হয়। এই পাকটিকে উচ্চ স্তরের খেলার পূর্বে ঠাণ্ডা করা হয় যাতে এর বাউন্সিংয়ের মাত্রা কমে ও বরফে ঘর্ষণ কম হয়। এই খেলাটি উত্তর আমেরিকা ও ইউরোপের সর্বত্র এবং বিশ্বের অন্যান্য দেশে বিভিন্ন মাত্রায় খেলা হয়। এই খেলাটি কানাডা, ফিনল্যান্ড, লাটভিয়া, চেক প্রজাতন্ত্র ও স্লোভাকিয়ায় সবচেয়ে জনপ্রিয়। আইস হকি লাটভিয়ার জাতীয় খেলা এবং কানাডার শীতকালীন জাতীয় খেলা।

## তথ্যসূত্র

বিষয়শ্রেণী:ক্রীড়া
চিলির ইতিহাস

চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট।

১৯৭৩ সাল পর্যন্ত চিলিতে কোন সামরিক কু (coup) ঘটে, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখন করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।

বিষয়শ্রেণী:চিলির ইতিহাস
বিষয়শ্রেণী:দক্ষিণ আমেরিকার ইতিহাস
প্যারাগুয়ের ইতিহাস

প্যারাগুয়ের পূর্বাংশে আদিতে স্থানীয় আদিবাসী গুয়ারানি জাতির লোকেরা বাস করত। ১৬শ শতকে এখানে স্পেনীয় ঔপনিবেশিকদের আগমন ঘটে। বর্তমানে প্যারাগুয়ে স্পেনীয় ও গুয়ারানি সংস্কৃতির মিলনস্থল।

প্যারাগুয়ে ১৮১১ সালে স্বাধীনতা লাভ করে। এর আগে এটি একটি স্পেনীয় উপনিবেশ ছিল। প্যারাগুয়ের স্বাধীনতা-পরবর্তী ইতিহাস সংঘাতময় এবং কর্তৃত্বপরায়ণ শাসন এর মূল বৈশিষ্ট্য। দেশটি দক্ষিণ আমেরিকার মহাদেশের ইতিহাসের তিনটি প্রধান যুদ্ধে দুইটিতে অংশ নেয়। প্রথমটি ছিল ১৮৬৫ সাথে শুরু হওয়া ত্রি-মৈত্রী যুদ্ধ। ঐ বছর প্যারাগুয়ে তার শক্তিশালী প্রতিবেশী রাষ্ট্র আর্জেন্টিনা, ব্রাজিল ও উরুগুয়ের সাথে একটি ধ্বংসাত্মক যুদ্ধে লিপ্ত হয়। ১৮৭৯ সালে এই সহিংস যুদ্ধের অবসান ঘটলেও এতে প্যারাগুয়ের অর্ধেক লোকই মৃত্যবরণ করে। এছাড়াও যুদ্ধের ফলস্বরূপ প্যারাগুয়ে তার ভূ-আয়তনের এক-চতুর্থাংশ হারায়। ১৯৩২ সাল থেকে ১৯৩৫ সাল পর্যন্ত প্যারাগুয়ে বলিভিয়ার সাথে যুদ্ধে লিপ্ত হয়, যার নাম ছিল চাকো যুদ্ধ। ১৯৪৭ সালে দেশটিতে একটি গৃহযুদ্ধ সংঘটিত হয়। ২০শ শতকের মাঝামাঝি প্যারাগুয়ে সামরিক প্রধান আলফ্রেদো স্ত্রোসনারের সামরিক স্বৈরতন্ত্রের জন্য কুখ্যাত হয়ে ওঠে। স্ত্রোসনার ১৯৫৪ সালে ক্ষমতা দখল করেন এবং তার সময়ে অনেক ক্ষমতাচ্যুত স্বৈরশাসক এবং জার্মানির নাৎসি রাজনৈতিক দলের প্রাক্তন সদস্যরা প্যারাগুয়েতে রাজনৈতিক আশ্রয়লাভ করে। স্ত্রোসনার ১৯৮৯ সাল পর্যন্ত ক্ষমতায় থাকেন, যে বছর একটি সামরিক অভ্যুত্থানে তার পতন ঘটে। তখন থেকে প্যারাগুয়ে ধীরে ধীরে গণতন্ত্রের দিকে যাত্রা শুরু করে। স্ত্রোসনার প্যারাগুয়ের জনগণের মধ্যে আতঙ্ক ও নিজমত চেপে রাখার যে সংস্কৃতি সৃষ্টি করেন, তা থেকে তারা কেবল ২১শ শতকে এসেই উত্তরণ করতে শুরু করেছে। ১৯৯৩ সালে দেশটিতে ১৯৫৪ সালের পর প্রথমবারের মত একজন বেসামরিক রাষ্ট্রপতি নির্বাচিত হন। তবে প্যারাগুয়ে এখনও রাজনৈতিক অস্থিরতা এবং অর্থনৈতিক সমস্যার মধ্যে নিমজ্জিত। ১৯৯৯ সালে উপরাষ্ট্রপতিকে হত্যা করা হয়। এছাড়া দুর্নীতির অভিযোগে অভিযুক্ত প্রাক্তন রাষ্ট্রপতি হুয়ান কার্লোস ওয়াসমোসি (১৯৯৩-১৯৯৮) এবং লুইস গোনসালেস মাকচি (১৯৯৯-২০০৩)-র বিচারে শাস্তি হয়। ২০০৮ সালে প্যারাগুয়ের কোলোরাদো পার্টি ১৯৪৭ সালের পরে প্রথমবারের মত ক্ষমতা হারায়; তার আগে এটি অবিচ্ছিন্নভাবে বিশ্বের সবচেয়ে দীর্ঘসময় ধরে দেশ শাসনকারী রাজনৈতিক দল ছিল। তবে ২০১৩ সালে দলটি আবার ক্ষমতায় ফেরত আসে।

## তথ্যসূত্র

বিষয়শ্রেণী:প্যারাগুয়ের ইতিহাস
দেশ (দ্ব্যর্থতা নিরসন)

থাম্ব|বিশ্বের মানচিত্র
**দেশ** দ্বারা বোঝাতে যেতে পারে:

* দেশ হল একটি ভৌগোলিক অঞ্চল।
* রাষ্ট্র, এক রাজনৈতিক সংগঠনকে বোঝায় যা কোন একটি ভৌগোলিক এলাকা ও তৎসংশ্লিষ্ট এলাকার জনগণকে নিয়ন্ত্রণ করার সার্বভৌম ক্ষমতা রাখে।
* দেশ (পত্রিকা) - ভারতের কলকাতা থেকে প্রকাশিত আনন্দবাজার পত্রিকার, সাময়িকী।
সার্বভৌম রাষ্ট্রের তালিকা

এটি একটি **সার্বভৌম রাষ্ট্রের তালিকা** যা সারাবিশ্বের রাষ্ট্রসমূহের রাজনৈতিক অবস্থান ও সার্বভৌমত্বের স্বীকৃতির ওপর তথ্যসহ তাদের একটি সংক্ষিপ্ত চিত্র তুলে ধরে|

তালিকাটিতে ২০৬টি দেশ লিপিভুক্ত আছে| দেশগুলো বিভক্ত করা হয়েছে দুটি পদ্ধতির ব্যবহার করে:
# *জাতিসংঘ ব্যবস্থায় সদস্যপদ* কলামটি দেশগুলোকে দুটি শ্রেণীতে ভাগ করে: জাতিসংঘের ১৯৩টি সদস্য দেশ ও ২টি পর্যবেক্ষক রাষ্ট্র, এবং ১১টি অন্যান্য রাষ্ট্রসমূহ|
# *সার্বভৌমত্বে দ্বন্দ্ব* কলামটি দেশগুলোকে দুটি শ্রেণীতে ভাগ করে: ১৬টি রাষ্ট্রসমূহ যাদের সার্বভৌমত্ব বিষয়ে দ্বন্দ্ব আছে এবং ১৯০টি অন্যান্য রাষ্ট্রসমূহ|

এমন একটি তালিকা তৈরি করা একটি দুরূহ ও বিতর্কিত প্রক্রিয়া যেহেতু এমন কোনো সংজ্ঞা নেই যা জাতিগোষ্ঠীর ওপর রাষ্ট্রত্বের মানদণ্ড বিষয়ে বাধ্যবাধকতা আরোপ করে| এই তালিকাটির বিষয়বস্তু নির্ধারণে ব্যবহৃত মানদণ্ড সম্পর্কে অতিরিক্ত তথ্যের জন্যে অনুগ্রহ করে নিচের অন্তর্ভুক্ত করার জন্য মানদণ্ড অনুচ্ছেদটি দেখুন|

## সার্বভৌম রাষ্ট্রসমূহের তালিকা

## দেশের তালিকা

## অন্তর্ভুক্ত করার জন্য মানদণ্ড

রাষ্ট্রীয়তার আধিপত্যবাদী আন্তর্জাতিক আইন মানা হচ্ছে  রাষ্ট্রীয়তার ঘোষণামূলক তত্ত্ব, যা রাষ্ট্রকে আন্তর্জাতিক আইনের একজন ব্যক্তি হিসাবে সংজ্ঞায়িত করে। যদি নিম্নলিখিত যোগ্যতার অধিকারী হয়: (ক) স্থায়ী জনসংখ্যা; (খ) একটি নির্ধারিত অঞ্চল; ( গ) সরকার এবং (ঘ) অন্যান্য রাজ্যের সাথে সম্পর্ক স্থাপনের ক্ষমতা। " রাষ্ট্রীয়তার মানদণ্ড হিসাবে স্বীকৃতিটি যে ডিগ্রিটিতে অন্তর্ভুক্ত করা উচিত সে বিষয়ে বিতর্ক বিদ্যমান। রাজ্যত্বের ঘোষণামূলক তত্ত্ব, যার একটি উদাহরণ মন্টেভিডিও কনভেনশনে পাওয়া যায়, যুক্তি দেখায় যে রাষ্ট্রীয়তা নিখুঁতভাবে উদ্দেশ্য এবং অন্য রাজ্যগুলির দ্বারা রাষ্ট্রের স্বীকৃতি অপ্রাসঙ্গিক। বর্ণালীটির অপর প্রান্তে, রাষ্ট্রক্ষেত্রের গঠনমূলক তত্ত্বটি কেবলমাত্র রাষ্ট্রকে আন্তর্জাতিক আইনের আওতায় ব্যক্তিরূপে সংজ্ঞায়িত করে কেবল যদি তা অন্য রাজ্যগুলির দ্বারা সার্বভৌম হিসাবে স্বীকৃত হয়। এই তালিকার উদ্দেশ্যে, অন্তর্ভুক্ত সমস্ত রাজ্য যে হয়:

(ক) স্বাধীনতা ঘোষণা করেছে এবং প্রায়শই স্থায়ী জনবহুল অঞ্চলগুলির নিয়ন্ত্রণ হিসাবে বিবেচিত হয়
বা

(খ) কমপক্ষে অন্য একটি সার্বভৌম রাষ্ট্রের দ্বারা সার্বভৌম রাষ্ট্র হিসাবে স্বীকৃত
মনে রাখবেন যে কিছু ক্ষেত্রে প্রথম দফার ব্যাখ্যার উপর মতামতের একটি বিভ্রান্তি রয়েছে, এবং কোনও সত্তা এটি বিতর্কিত কিনা তা সন্তুষ্ট কিনা।

উপরের মানদণ্ডের ভিত্তিতে, এই তালিকায় নিম্নলিখিত 206 সত্তা অন্তর্ভুক্ত রয়েছে:

কমপক্ষে একটি জাতিসংঘের সদস্য রাষ্ট্র দ্বারা স্বীকৃত ২০৩ টি রাষ্ট্র
দুটি রাজ্য যা স্থায়ীভাবে জনবহুল অঞ্চল নিয়ন্ত্রণ করে এবং কেবল জাতিসংঘের অ-সদস্য সদস্যদের দ্বারা স্বীকৃত: নাগর্নো-কারাবাখ প্রজাতন্ত্র, ট্রান্সনিস্ট্রিয়া
এমন একটি রাষ্ট্র যা স্থায়ীভাবে জনবহুল অঞ্চল নিয়ন্ত্রণ করে এবং অন্য কোনও রাষ্ট্রের দ্বারা স্বীকৃত নয়: সোমালিল্যান্ড

## আরও দেখুন

* সার্বভৌম রাষ্ট্র
* ক্লিকযোগ্য বিশ্বের মানচিত্র

## টীকা

## তথ্যসূত্র

## গ্রন্থপঞ্জি
* 
* 
* 
* 
* 
* 
* 
* 
* 
* 

বিষয়শ্রেণী:দেশের তালিকা
বিষয়শ্রেণী:রাষ্ট্র
+
বিষয়শ্রেণী:ইউরেশিয়া
বিষয়শ্রেণী:আফ্রিকা
বিষয়শ্রেণী:আমেরিকা
বিষয়শ্রেণী:ওশেনিয়া
বিষয়শ্রেণী:দেশ
আবখাজিয়া

থাম্ব|ডান|250px
থাম্ব|বাম|200px|Abkhazia|আবখাজিয়া
**আবখাজিয়া** (আবখাজ ভাষায়: Аҧсны; জর্জীয় ভাষায়: აფხაზეთი; রুশ ভাষায়: Абха́зия) ককেসাস পর্বতমালার পাদদেশে অবস্থিত আইনত একটি স্বায়ত্বশাসিত প্রশাসনিক অঞ্চল এবং কার্যত একটি স্বাধীন প্রজাতন্ত্র। তবে এটি এখনও স্বাধীন রাষ্ট্র হিসেবে আন্তর্জাতিক স্বীকৃতি পায়নি। অঞ্চলটি কৃষ্ণ সাগরের পূর্ব উপকূলে জর্জিয়ার সীমান্তের অভ্যন্তরে অবস্থিত; উত্তরে এটি রাশিয়ার সাথে সীমান্ত গঠন করেছে। এর রাজধানী সুখুমি।

আবখাজিয়া জর্জিয়ার অভ্যন্তরে একটি স্বায়ত্বশাসিত সোভিয়েত প্রজাতন্ত্র হিসেবে সোভিয়েত ইউনিয়নের অংশ ছিল। ১৯৯১ সালের আগস্টে এটি জর্জিয়ার অংশ হিসেবে স্বাধীনতা লাভ করে। কিন্তু আবখাজিয়ার মুসলিম (মোট জনসংখ্যার ১৭.৮% ) এবং রুশ (১৪.৩%) সংখ্যালঘু সম্প্রদায় দুইটি এই বন্দোবস্তের পক্ষে ছিল না। প্রতিবেশী স্বায়ত্ত্বশাসিত প্রজাতন্ত্র চেচনিয়ার মুসলিম স্বেচ্ছাসেবকদের সহায়তায় আবখাজিয়ার জর্জিয়া-বিরোধীরা জর্জিয়ার সেনাবাহিনীকে প্রতিহত করতে সক্ষম হয়। তারা আবখাজিয়ার সম্পূর্ণ নিয়ন্ত্রণ হাতে নেয় এবং বলপ্রয়োগের মাধ্যমে আবখাজিয়ায় বসবাসরত সংখ্যাগুরু জর্জীয় জনগোষ্ঠীকে (৪৫%) সেখান থেকে বিতাড়িত করতে সক্ষম হয়। ১৯৯৪ সাল নাগাদ আবখাজিয়াতে জর্জীয় লোক তেমন অবশিষ্ট ছিল না। জর্জিয়া পরাজয় স্বীকার করে এবং আবখাজিয়াকে সম্পূর্ণ স্বায়ত্বশাসন দেয়ার ব্যাপারে আলোচনা শুরু হয়।

বর্তমানে আবখাজিয়া একটি দ্বৈত শাসন চলছে। এখানকার ৮৩% এলাকা রুশ মদদ নিয়ে বিচ্ছিন্নতাবাদী আবখাজ সরকার শাসন করছে; এদের সদর দফতর সুখুমিতে অবস্থিত। উত্তর আবখাজিয়াতে প্রায় ১৭% এলাকায় জর্জীয় সরকারকে প্রতিনিধিত্বকারী একটি প্রাদেশিক সরকার শাসন করছে; এদের সদর দফতর কোদোরি উপত্যকায় অবস্থিত। বর্তমানে অঞ্চলটির ভবিষ্যত নিয়ে জর্জিয়া ও রাশিয়ার মধ্যে দ্বন্দ্ব্ব্ব চলছে।

## তথ্যসূত্র

## বহিঃসংযোগ
* Photos from Abchazia
* রাষ্ট্রপতির সরকারি ওয়েবসাইট

বিষয়শ্রেণী:জর্জিয়া (রাষ্ট্র)
বিষয়শ্রেণী:রুশ ভাষী দেশ ও অঞ্চল
বেনিন

থাম্ব|প্যাট্রিস ট্যালন, বেনিনের বর্তমান প্রেসিডেন্ট
**বেনিন** (ফরাসি: Bénin *বেনিন্‌*) পশ্চিম আফ্রিকার একটি প্রজাতান্ত্রিক রাষ্ট্র। এর পূর্ব নাম ছিল দাহোমি। গিনি উপসাগরে দেশটির প্রায় ১২১ কিমি দীর্ঘ তটরেখা বিদ্যমান। কীলক আকারের দেশটি উত্তর দিকে আফ্রিকার অভ্যন্তরে প্রায় ৬৭০ কিলোমিটার প্রবেশ করেছে। এটি আফ্রিকার ক্ষুদ্রতর দেশগুলির একটি।বেনিনের রাজধানী হচ্ছে **পোর্টো-নোভো(নতুন বন্দর),**যা একটি পর্তুগিজ শব্দগুচ্ছ

বেনিনের জলবায়ু ক্রান্তীয়। এর অর্থনীতি কৃষিভিত্তিক। দেশের বেশির ভাগ কৃষক দিনমজুরি করেন। ১৯৯০-এর দশকে বেনিনের অর্থনৈতিক উন্নতি ঘটলেও এটি আফ্রিকার দরিদ্রতম দেশগুলির একটি।

বেনিনে বিভিন্ন জাতের লোকের বাস। এদের ফন, ইয়োরুবা, ও আজা জাতির লোক সংখ্যাগরিষ্ঠ। ফরাসি ভাষা দেশটির সরকারি ভাষা। তবে ফন এবং অন্যান্য আফ্রিকান ভাষা বহুল প্রচলিত।

১৮৯৯ সাল থেকে বেনিন ফরাসি পশ্চিম আফ্রিকার অংশ হিসেবে একটি ফরাসি উপনিবেশ ছিল। ১৯৬০ সালে দাহোমি নামে এটি স্বাধীনতা লাভ করে। দাহোমি ১৮শ ও ১৯শ শতকে আফ্রিকার একটি বড় রাজ্য ছিল, যার কেন্দ্র ছিল বেনিন।

স্বাধীনতা লাভের পর অনেকগুলি সামরিক শাসক দেশটি শাসন করেন। ১৯৭২ সালে একটি মার্ক্সবাদী সরকার ক্ষমতায় আসে। ১৯৭৫ সালে দেশটির নাম বদলে গণপ্রজাতন্ত্রী বেনিন করা হয়। ১৯৮০র দশকে অর্থনৈতিক সমস্যায় জর্জরিত বেনিন পশ্চিমের দেশগুলির কাছে সাহায্য চায়। ১৯৮৯ সালে সরকার মার্কসবাদ পরিত্যাগ করে। ১৯৯০ সালে নতুন সংবিধান পাস করা হয় ও গণতান্ত্রিক সংস্কার সাধন করা হয়। বর্তমানে বেনিন একটি রাষ্ট্রপতিশাসিত সরকারব্যবস্থা; রাষ্ট্রপতি জনগণের ভোটে নির্বাচিত হন।

## নামকরণ
ঔপনিবেশিক সময়ে এবং স্বাধীনতার অব্যবহিত পরে এই দেশটির নাম ছিলো দাহোমি। ১৯৭৫ সালের ৩০শে নভেম্বর তারিখে দেশটির নাম পালটে বেনিন রাখা হয়। এই নামটি এসেছে এই দেশের তীরের কাছের বেনিন উপসাগর থেকে, যার নাম আবার এসেছিলো বেনিন রাজ্য হতে।

নতুন নাম বেনিন বেছে নেয়া হয় নিরপেক্ষতার খাতিরে। দাহোমি নামটি এসেছিলো দাহোমি রাজ্য হতে, যা দেশটির দক্ষিণের এক-তৃতীয়াংশ এলাকা জুড়ে ছিলো। কাজেই উত্তর-পশ্চিমের রাজ্য আতাকোরা কিংবা উত্তর পূর্বের রাজ্য বোর্গুর কোনো নিদর্শন দেশের নামে ছিলো না। সেজন্য দেশটির নাম রাখা হয় বেনিন।

## ইতিহাস

## রাজনীতি

## প্রশাসনিক অঞ্চলসমূহ

## ভূগোল

## অর্থনীতি

## জনসংখ্যা
বেনিনে জনসংখ্যা ১১,৩৯৬,৩৮০ (২০১৭)

## সংস্কৃতি

## আরও দেখুন

## তথ্যসূত্র

## বহিঃসংযোগ
; সরকার
* বেনিনের সরকার (ফরাসীতে সরকারী ওয়েবসাইট)
* রাষ্ট্র প্রধান এবং মন্ত্রিপরিষদ সদসবৃন্দ
* সার্বিক শুদ্ধতা প্রতিবেদন: বেনিন

; সাধারণ তথ্য
* দেশ বৃত্তান্ত বিবিসি সংবাদ থেকে
* 
* Benin from *UCB Libraries GovPubs*
* 
* 
* বেনিন রাজনীতি

; সংবাদ মিডিয়া
* বেনিন খবর উৎসের ডাইরেকটরি স্টানফোর্ট বিশ্ববিদ্যালয় থেকে।

; শিহ্মার উদ্যোগগুলো
* Benin Education Fund (BEF) Provides educational support and scholarships.

; ভ্রমণ
* Benin Travel Guide from Word Travels

বিষয়শ্রেণী:আফ্রিকার রাষ্ট্র
বিষয়শ্রেণী:ইসলামি সহযোগিতা সংস্থার সদস্য রাষ্ট্র
বিষয়শ্রেণী:১৯৬০-এ প্রতিষ্ঠিত রাষ্ট্র ও অঞ্চল
বিষয়শ্রেণী:বেনিন
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:আফ্রিকান ইউনিয়নের সদস্য রাষ্ট্র
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:সাবেক পর্তুগিজ উপনিবেশ
বিষয়শ্রেণী:স্বল্পোন্নত দেশ
বিষয়শ্রেণী:প্রজাতন্ত্র
বিষয়শ্রেণী:পশ্চিম আফ্রিকার রাষ্ট্র
বিষয়শ্রেণী:সার্বভৌম রাষ্ট্র
গণিতবিদদের তালিকা

**গণিতবিদদের তালিকা** উল্লেখযোগ্য গণিতবিদ জাতীয়তা, জাতিগত, ধর্ম, পেশা এবং অন্যান্য বৈশিষ্ট্য দ্বারা তৈরি বর্ণানুক্রমিক তালিকা।

## জাতীয়তা, জাতিগততা বা ধর্ম অনুসারে তালিকা
 

## পেশা দ্বারা তালিকা

* অক্টোরিয়াসদের তালিকা
* গেম তাত্ত্বিকদের তালিকা
* জ্যামিতিক তালিকা
* যুক্তিবাদীদের তালিকা
* গাণিতিক সম্ভাবনার তালিকা
* পরিসংখ্যানবিদদের তালিকা
* পরিমাণগত বিশ্লেষকদের তালিকা

## গণিতবিদদের অন্যান্য তালিকা

* অপেশাদার গণিতবিদদের তালিকা
* 19 শতকে জন্মগ্রহণকারী গণিতবিদদের তালিকা
* শতবর্ষীদের তালিকা (বিজ্ঞানী এবং গণিতবিদ)
* গণিতবিদ সম্পর্কে চলচ্চিত্রের তালিকা
* গণিতে মহিলাদের তালিকা
* দ্য গণিত বংশবৃদ্ধি প্রকল্প;- গণিতবিদদের একাডেমিক বংশতালিকা জন্য ডাটাবেস
* গাণিতিক শিল্পীদের তালিকা

## বহিঃসংযোগ

* গণিত সংরক্ষণাগারের ম্যাকটিউটার ইতিহাস&nbsp;- বিস্তারিত জীবনী ব্যাপক তালিকা
* দ্য ওবারওয়লফাচ ফটো সংগ্রহ&nbsp;- সারা বিশ্ব থেকে গণিতবিদদের ফটোগ্রাফ
* গণিতবিদদের ছবি&nbsp;- আন্দ্রে বাউয়ার দ্বারা তৈরি গণিতবিদ (এবং কম্পিউটার বিজ্ঞানী)এর ফটো সংগ্রহ৷
* বিখ্যাত গণিতবিদ
* গণিতবিদদের জন্মদিন এবং মৃত্যু বার্ষিকীর ক্যালেন্ডার

বিষয়শ্রেণী:গণিতবিদদের তালিকা
এডওয়ার্ড উইটেন

**এডওয়ার্ড উইটেন** () (জন্ম ২৬শে আগস্ট, ১৯৫১) গণিতে ফিল্ড্‌স পদক বিজয়ী একজন মার্কিন গণিতবিদ ও তাত্ত্বিক পদার্থবিজ্ঞানী। তিনি মার্কিন যুক্তরাষ্ট্রের প্রিন্সটন শহরের ইনস্টিটিউট ফর অ্যাডভান্সড স্টাডির নামক গবেষণা প্রতিষ্ঠানের প্রাকৃতিক বিজ্ঞান বিদ্যালয়ের একজন অবসরোত্তর সাম্মানিক (ইমেরিটাস) অধ্যাপক। উইটেন স্ট্রিং তত্ত্ব, কোয়ান্টাম অভিকর্ষ, অতিপ্রতিসম কোয়ান্টাম ক্ষেত্রে তত্ত্বসমূহে ও গাণিতিক পদার্থবিজ্ঞানের অন্যান্য ক্ষেত্রের একজন গবেষক। উইটেনের গবেষণাকর্ম বিশুদ্ধ গণিতশাস্ত্রের উপরে তাৎপর্যপূর্ণ প্রভাব ফেলেছে। ১৯৯০ সালে আন্তর্জাতিক গণিত সংঘ তাঁকে প্রথম পদার্থবিজ্ঞানী হিসেবে গণিতে ফিল্ডস পদক প্রদান করে। পদার্থবিজ্ঞানে অন্তর্দৃষ্টির জন্য (যেমন সাধারণ আপেক্ষিকতা ক্ষেত্রে ১৯৮১ সালে ধনাত্মক শক্তি উপপাদ্যটির প্রমাণ) এবং জোনসের অপরিবর্তনীয়গুলিকে ফাইনম্যান সমগ্রক হিসেবে ব্যাখ্যা করার জন্য তাঁকে এই পুরস্কার দেওয়া হয়। তাঁকে কার্যত এম-তত্ত্বের প্রতিষ্ঠাতা হিসেবে গণ্য করা হয়।

## জীবনী
উইটেন ম্যারিল্যান্ডের বাল্টিমোরে জন্মগ্রহণ করেন। তিনি ১৯৭১ সালে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে পদার্থবিজ্ঞানে ১৯৭৪ সালে এমএ এবং ১৯৭৬ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন নোবেল বিজয়ী পদার্থবিজ্ঞানী ডেভিড জোনাথন গ্রস। তিনি ১৯৮০ থেকে ১৯৮৭ সাল পর্যন্ত প্রিন্সটনে পদার্থবিজ্ঞানের অধ্যাপক হিসেবে কর্মরত ছিলেন। 

## তথ্যসূত্র

## বহিঃসংযোগ

* ইনস্টিটিউট অফ অ্যাডভান্সড স্টাডিতে উইটেনের মুখ্যপাতা
* ArXiv-এ সংরক্ষিত উইটেনের প্রকাশনাসমূহ
* arxiv.org এ উইটেন থিম ট্রি
* ফিউচারামা পর্বের তথ্য 
* পোপ বেনেডিক্ট XVI কর্তৃক পনটিফিসিয়াল অ্যাকাডেমি অফ সায়েন্সেস-এ উইটেন'কে নিয়োগদান

বিষয়শ্রেণী:গণিতবিদ
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন গণিতবিদ
বিষয়শ্রেণী:১৯৫১-এ জন্ম
বিষয়শ্রেণী:ফিল্ডস পদক বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আলবার্ট আইনস্টাইন পদক বিজয়ী
বিষয়শ্রেণী:লরেন্টজ মেডেল বিজয়ী
বিষয়শ্রেণী:হার্ভি পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:হার্ভার্ড সভ্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:গাণিতিক পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:ইনস্টিটিউট ফর অ্যাডভান্সড স্টাডির শিক্ষক
বিষয়শ্রেণী:ম্যাকআর্থার সভ্য
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন পদার্থবিজ্ঞানী
রিচার্ড হ্যামিং

**রিচার্ড হ্যামিং** (ফেব্রুয়ারি ১১, ১৯১৫ – জানুয়ারি ৭, ১৯৯৮) একজন মার্কিন গণিতবিদ ও কম্পিউটার বিজ্ঞানী।

## শিক্ষাজীবন
তিনি ১৯৩৭ সালে শিকাগো বিশ্ববিদ্যালয় থেকে ব্যাচেলর্স ডিগ্রি, ১৯৩৯ সালে নেব্রেস্কা বিশ্ববিদ্যালয় থেকে মাস্টার্স ডিগ্রি এবং ১৯৪২ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ডক্টরেট ডিগ্রি অর্জন করেন।

* টুরিং পুরস্কার, অ্যাসোসিয়েশন ফর কম্পিউটিং মেশিনারি, ১৯৬৮.
* ফেলো অব দ্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, 1968.
* IEEE Emanuel R. Piore Award, 1979.
* মেম্বার অব দ্য ন্যাশনাল অ্যাকাডেমী অব ইঞ্জিনিয়ারিং, ১৯৮০.
* Harold Pender Award, University of Pennsylvania, 1981.
* IEEE Richard W. Hamming Medal, 1988.
* ফেলো অব দ্য অ্যাসোসিয়েশন ফর কম্পিউটিং মেশিনারি, ১৯৯৪.
* Basic Research Award, Eduard Rhein Foundation, 1996.
* Certificate of Merit, Franklin Institute, 1996

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:শিকাগো বিশ্ববিদ্যালয়ের শিক্ষার্থী
বিষয়শ্রেণী:ইউনিভার্সিটি অফ ইলিনয় অ্যাট আর্বানা-শ্যাম্পেইন শিক্ষার্থী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:নিউ ইয়র্কের সিটি কলেজের শিক্ষক
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:টুরিং পুরস্কার বিজয়ী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
জাক আদামার

**জাক আদামার** () (ডিসেম্বর ৮, ১৮৬৫ – অক্টোবর ১৭, ১৯৬৩) একজন ফরাসি গণিতবিদ। তিনি ১৮৯৬ সালে করা তার মৌলিক সংখ্যা উপপাদ্যের প্রমাণের জন্য বিখ্যাত।

## পাদটীকা


বিষয়শ্রেণী:গণিতবিদ
বিষয়শ্রেণী:১৮৬৫-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:ফরাসি গণিতবিদ
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ফরাসি নাস্তিক
বিষয়শ্রেণী:ইহুদি নাস্তিক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:পাঠ্যপুস্তক লেখক
সঙ্গীত

**সংগীত** (ইংরেজী: Music; মিউজিক) দ্বারা গীত, বাদ্য, নৃত্য এই তিনটি বিষয়ের সমাবেশকে উল্লেখ করা হয়। গীত এক ধরনের শ্রবণযোগ্য কলা যা সুসংবদ্ধ শব্দ ও নৈশব্দের সমন্বয়ে মানব চিত্তে বিনোদন সৃষ্টি করতে সক্ষম। স্বর ও ধ্বনির সমন্বয়ে গীতের সৃষ্টি। এই ধ্বনি হতে পারে মানুষের কণ্ঠ নিঃসৃত ধ্বনি, হতে পারে যন্ত্রোৎপাদিত শব্দ অথবা উভয়ের সংমিশ্রণ। কিন্তু সকল ক্ষেত্রে সুর ধ্বনির প্রধান বাহন। সুর ছাড়াও অন্য যে অনুষঙ্গ সংগীতের নিয়ামক তা হলো তাল।

অর্থযুক্ত কথা, সুর ও তালের সমন্বয়ে গীত প্রকাশিত হয়। সুর ও তালের মিলিত ভাব এ বাদ্য প্রকাশিত হয়। ছন্দের সাথে দেহ ভঙ্গিমার সাহায্যে নৃত্য গঠিত ।

## ইতিহাস

পাথরযুগের মানুষও সংগীত গাইতো। সম্ভবত প্রথম সংগীত তৈরির চেষ্টা হয়েছিল শব্দ ও ছন্দ দ্বারা প্রকৃতির সাহায্যে।

## সংগীতের প্রকারভেদ
* প্রাচ্য সংগীত ও পাশ্চাত্য সংগীত
* যান্ত্র সংগীত ও কণ্ঠসংগীত
* শাস্ত্রীয় সংগীত, লোক সংগীত ও আধুনিক সংগীত

ধ্রুপদ, খেয়াল, ঠুংরী, টপ্পা, গজল, কাওয়ালী, কালোয়াতী

## সংগীতের [[স্বরলিপি]]
সংগীত বা সুর বা স্বর এর প্রকাশ পদ্ধতিতে সাত (৭) টি চিহ্ন ( সংকেত ) ব্যবহৃত হয়, যথা :

সা রে গা মা পা ধা নি

এই সাতটি চিহ্ন দ্বারা সাতটি কম্পাংক নির্দেশ করা হয় ।  এছাড়াও আরও ৫টি স্বর রয়েছে ; যাদেরকে বিকৃত স্বর বলা হয় । যথা :

ঋ জ্ঞ হ্ম দ ণ

## সংগীতের [[তাল (সঙ্গীত)|তাল]]
সংগীত সর্বাঙ্গীণ সুন্দর হয় তখনই, যখন তাল, মাত্রা, লয় সহকারে নির্দিষ্ট প্রণালীতে সম্পন্ন হয়। বলা হয়ে থাকে বেসুরো সংগীত তবুও শ্রবনযোগ্য, তবে তাল-হীন গান সহ্য করা সম্ভব নয়। তাল হল সংগীতের কঙ্কাল স্বরুপ। বিভিন্ন রকম তাল এর নাম ও মাত্রাঃ
* দাদরা     : ৬ মাত্রা
* কাহারবা   : ৮ মাত্রা
* তেওড়া    : ৭ মাত্রা
* রুপক     : ৭ মাত্রা
* ঝাঁপতাল   : ১০ মাত্রা
* ত্রিতাল    : ১৬ মাত্রা

## [[যন্ত্র সঙ্গীত|যন্ত্র সংগীত]]
বিভিন্ন প্রকার যান্ত্রীয় সংগীত:
* তত: তার (তন্ত্রী)বিশিষ্ট,
* সুষির: বায়ু চালিত, 
* ঘাতবাদ্য
** ঘন (বাদ্য)
** আনদ্ধ

## সংগীত শিল্পের বাণিজ্যিক প্রসার
প্রাচীনকাল থেকে এ বঙ্গঅঞ্চলে কীর্তন বা ঈশ্বরের নামে গান  করার প্রচলন চলে আসছে। চর্যাগীতির পরে বাংলা সংগীতে উল্লেখযোগ্য হয়ে আছে নাথগীতি। যদিও সংগীতকে ঘিরে বিশ্বব্যাপী সৃষ্ট হয়েছে এক ধরনের ব্যবসার। এতে সংগীত রচনা করে গ্রাহক কিংবা প্রচার মাধ্যমে বিক্রয়ের ব্যবস্থা করা হয়। এর সাথে জড়িত রয়েছে বিভিন্ন রেকর্ড কোম্পানী, ব্রান্ড এবং ট্রেডমার্ক সহযোগে লেবেল এবং বিক্রেতা। ২০০০ সালের পর থেকে গানের শ্রোতার সংখ্যা অসম্ভব আকারে বৃদ্ধি পেয়েছ। শ্রোতারা ডিজিটাল মিউজিক ফাইলগুলোকে এমপি-থ্রী প্লেয়ার, আইপড, কম্পিউটার এবং অন্যান্য বহনযোগ্য আধুনিক যন্ত্রে সংরক্ষণ করছেন। গানগুলো ইন্টারনেট থেকে বিনামূল্যে কিংবা ক্রয় করে সংগ্রহ করা যায়। ডিজিটাল মাধ্যমে গান সংগ্রহ ও দেয়া-নেয়ার মাধ্যমে বর্তমান সংগীত শিল্প প্রসারিত হয়েছে।

তবে ইন্টারনেট থেকে অবাধে বিনামূল্যে গান ডাউনলোড করার ফলে গানের সিডি বিক্রয়ের ব্যবসায় এক ধরনের হুমকির মুখে রয়েছে। এর ফলে বাণিজ্যিক শিল্পীরা আর্থিকভাবে লাভবান হতে পারছেন না।

## তথ্যসূত্র

## বহিঃসংযোগ
* 

বিষয়শ্রেণী:শিল্পকলা
বিষয়শ্রেণী:সঙ্গীত
বিষয়শ্রেণী:মূল বিষয়ের নিবন্ধ
বিষয়শ্রেণী:পরিবেশন শিল্পকলা
বিষয়শ্রেণী:শব্দ (ধ্বনি)
প্রকৃতি

থাম্ব|প্রকৃতি
**প্রকৃতি** (ইংরেজি : Nature) বলতে এই পৃথিবী তথা সমগ্র সৃষ্টিকে নির্দেশ করে।  প্রকৃতি বলতে জাগতিক বিশ্বের মানব সৃষ্ট-নয় এমন দৃশ্য-অদৃশ্য বিষয় এবং জীবন ও প্রাণকে বুঝায়।

অন্য অর্থে প্রকৃতি বলতে বৈশিষ্ট্যকেও বুঝায়। যেমন: মানব প্রকৃতি (মানুষের বৈশিষ্ট্য)।
আগেই বলা হয়েছে প্রকৃতি বলতে স্বয়ং স্রষ্টা সৃষ্ট বিশ্বজগত যার মধ্যে মানুষ একটি উপাদান মাত্র; গাছ-পালা , নদী-নালা , পশু-পাখি , পাহাড়-পর্বত ইত্যাদি সকল বস্তুর‌ মত।

## তথ্যসূত্র

বিষয়শ্রেণী:প্রকৃতি
বিষয়শ্রেণী:পরিবেশ বিজ্ঞান
বিষয়শ্রেণী:মূল বিষয়ের নিবন্ধ
সমাজ

**সমাজ** বলতে মূলত এমন এক ব্যবস্থা বোঝায়, যেখানে একাধিক চরিত্র একত্রে কিছু নিয়ম-কানুন প্রতিষ্ঠা করে একত্রে বসবাসের উপযোগী পরিবেশ গড়ে তোলে। মানুষের ক্ষেত্রে একাধিক ব্যক্তি একত্র হয়ে লিখিত কিংবা অলিখিত নিয়ম-কানুন তৈরি করে; এরকম একত্র বসবাসের অবস্থাকে সমাজ বলে। মানুষ ছাড়াও ইতর প্রাণীর ক্ষেত্রে সমাজের অস্তিত্ব দেখা যায়, তবে সেখানে মানুষের মতো কাঠামোবদ্ধ সমাজের দৃষ্টান্ত নজরে আসে না।
সমাজের দুটো গুরুত্বপূর্ণ উপাদান হলো:ট্যাবু বা নিষিদ্ধ আচার, ও টোট্যাম। সমাজের মধ্যে যেমন সদস্যদের মধ্যে থাকে পরস্পর সৌহার্দ্য, সহযোগিতা, মমত্ব ; তেমনি তৈরি হতে পারে ঘৃণা, লোভ, জিঘাংসা। তাই সমাজের মধ্যে শৃংখলা ধরে রাখার স্বার্থে বেশিরভাগ ক্ষেত্রেই অলিখিতভাবে তৈরি হয় কিছু নিয়ম, অধিকাংশ ক্ষেত্রেই যার লঙ্ঘন চরম অসম্মানজনক এবং সমাজের দৃষ্টিতে শাস্তিযোগ্য। তবে, নিঃসন্দেহে সুন্দর ও সুষ্ঠু সমাজ ব্যবস্থার জন্য সৌহার্দ্য, সহযোগিতা একান্ত দরকার।

## ব্যুৎপত্তি এবং ব্যবহার
ইংরেজি "society" শব্দটি দ্বাদশ শতাব্দীর ফরাসি শব্দ *société* থেকে এসেছে যার অর্থ 'সঙ্গ'।  এটি পালাক্রমে ল্যাটিন শব্দ ** থেকে এবং পরবর্তীতে বিশেষ্য *socius* (" কমরেড, বন্ধু, মিত্র";  বিশেষণ *socialis* ) থেকে উদ্ভূত হয়েছিল। শব্দটি নাগরিকদের মধ্যে একপ্রকার বন্ধন বা বন্ধুত্বপূর্ণ মিথস্ক্রিয়া বোঝাতে ব্যবহৃত হতো। সমাজ শব্দটি সমগ্র মানবতাকে নির্দেশ করতে পারে (এছাড়াও: "সাধারণভাবে সমাজ", " মুক্ত সমাজ" ইত্যাদি নির্দেশ করে)। যদিও এই অর্থে যারা সমাজের বাকি অংশের প্রতি অবন্ধুসুলভ বা অসভ্য তাদের অসামাজিক " মনে করা হয়। ১৬৩০-এর দশকে, শব্দটি "প্রতিবেশী ও সম্পর্কে  আবদ্ধ এবং একটি সুশৃঙ্খল সম্প্রদায়ে একসাথে বসবাস সম্পর্কে সচেতন ব্যক্তিদের" বোঝাতে ব্যবহৃত হয়েছিল।  কিন্তু, ১৮ শতকে স্কটিশ অর্থনীতিবিদ অ্যাডাম স্মিথ পরামর্শ দেন যে একটি সমাজ "বিভিন্ন মানুষ, বিভিন্ন ব্যবসায়ীর মধ্যে, কোনও পারস্পরিক ভালোবাসা বা স্নেহ ছাড়াই তার উপযোগিতা বোধ থেকে টিকে থাকতে পারে, যদি তারা একে অপরের ক্ষতি করা থেকে বিরত থাকে। " 

## আরও দেখুন
* সুশীল সমাজ
*ভোগবাদ
*সম্প্রদায়
*সংস্কৃতি
*পরিবার
*ধর্ম
*বিদ্বৎসমাজ
*সমাজবিজ্ঞান
*সামাজিক চুক্তি তত্ত্ব
*সামাজিক কাঠামো
*সমাজকর্ম

## তথ্যসূত্র

## বহিঃসংযোগ

বিষয়শ্রেণী:সমাজ
বিষয়শ্রেণী:সামাজিক বিজ্ঞান
বিষয়শ্রেণী:রাজনৈতিক দর্শন
বিষয়শ্রেণী:সংগঠনের প্রকারভেদ
বিষয়শ্রেণী:মূল বিষয়ের নিবন্ধ
বিষয়শ্রেণী:মানুষ
সাহিত্য

**সাহিত্য** বলতে যথাসম্ভব কোনো লিখিত বিষয়বস্তুকে বুঝায়। সাহিত্য শিল্পের একটি অংশ বলে বিবেচিত হয়, অথবা এমন কোনো লেখনী, যেখানে শিল্পের বা বুদ্ধিমত্তার আঁচ পাওয়া যায়, অথবা যা বিশেষ কোনো প্রকারে সাধারণ লেখনী থেকে আলাদা৷  মোটকথা, ইন্দ্রিয় দ্বারা জাগতিক বা মহাজাগতিক চিন্তা চেতনা, অনুভূতি, সৌন্দর্য ও শিল্পের লিখিত বা লেখকের বাস্তব জীবনের অনুভূতি হচ্ছে সাহিত্য। ধরন অনুযায়ী সাহিত্যকে কল্পকাহিনি বা বাস্তব কাহিনি কিংবা পদ্য, গদ্য এই দুইভাগে ভাগ করা যায়। পদ্যের মধ্যে ছড়া, কবিতা ইত্যাদি, গদ্যের মধ্যে প্রবন্ধ, নিবন্ধ, গল্প, উপন্যাস ইত্যাদি শাখা হিসেবে অন্তর্ভুক্ত করা যায়। এছাড়াও অনেকে নাটককে আলাদা প্রধান শাখা হিসাবে অন্তর্ভুক্ত করেন।  নাটকের মধ্যে নাটিকা, মঞ্চনাটক ইত্যাদিকে ভুক্ত করা যায়।

## প্রধান ধারা
### পদ্য

পদ্য (ইংরেজি: Poetry) হলো সাহিত্যিক ধারার একটি রূপ, যা কোনো অর্থ বা ভাব প্রকাশের জন্য গদ্যছন্দে প্রতীয়মান অর্থ না ব্যবহার করে ভাষার নান্দনিক ও ছন্দোবদ্ধ গুণ ব্যবহার করে থাকে। পদ্যে ছন্দোবদ্ধ বাক্য ব্যবহারের কারণে গদ্য থেকে ভিন্ন। গদ্য বাক্য আকারে লেখা হয়, পদ্য ছত্র আকারে লেখা হয়। গদ্যের পদবিন্যাস এর অর্থের মাধ্যমে বুঝা যায়, যেখানে পদ্যের পদবিন্যাস কবিতার দৃশ্যমান বিষয়বস্তুর উপর নির্ভরশীল।

### গদ্য

গদ্য হলো ভাষার একটি রূপ, যা সাধারণ পদবিন্যাস ও স্বাভাবিক বক্তৃতার ছন্দে লেখা হয়। গদ্যের ঐতিহাসিক বিকাশ প্রসঙ্গে রিচার্ড গ্রাফ লিখেন, "প্রাচীন গ্রিসের ক্ষেত্রে সাম্প্রতিক গবেষণায় দেখা যায় যে, গদ্য তুলনামূলকভাবে অনেক পরে বিকশিত হয়েছে, এই "আবিষ্কার" ধ্রুপদী যুগের সাথে সম্পর্কিত।"

### নাটক

নাটক হলো এমন এক ধরনের সাহিত্য, যার মূল উদ্দেশ্য হলো তা পরিবেশন করা। সাহিত্যের এই ধারায় প্রায়ই সঙ্গীত ও নৃত্যও যুক্ত হয়, যেমন গীতিনাট্য ও গীতিমঞ্চ। মঞ্চনাটক হলো নাটকের একটি উপ-ধরন, যেখানে একজন নাট্যকারের লিখিত নাটকীয় কাজকে মঞ্চে পরিবেশন করা হয়ে থাকে। এতে চরিত্রগুলোর সংলাপ বিদ্যমান থাকে এবং এতে পড়ার পরিবর্তে নাটকীয় বা মঞ্চ পরিবেশনা হয়ে থাকে।

## আরো দেখুন
*আন্তর্জাতিক বাংলা সাহিত্য পরিষদ
*বঙ্গীয় সাহিত্য পরিষদ
*বুক্সেহুদে বুল
## পাদটীকা

## তথ্যসূত্র

### গ্রন্থপঞ্জি
* 

## বহিঃসংযোগ

* ''ডিকশনারী অব দ্য হিস্টোরি অব আইডিয়াস''
* কার্ণেগী মেলন বিশ্ববিদ্যালয়ের বিশ্বজনীন পাঠাগার
* ইংলিশ লিটারেচার ফোরাম
* প্রজেক্ট গুটেনবার্গের অনলাইন পাঠাগার 
* আর্টস, বিডিনিউজ টোয়েন্টিফোর ডটকম 

বিষয়শ্রেণী:সাহিত্য
বিষয়শ্রেণী:সংস্কৃতি
বিষয়শ্রেণী:মূল বিষয়ের নিবন্ধ
খেলনা

thumb|বাচ্চাদের জন্য তৈরি প্লাষ্টিকের খেলনা

খেলাধূলায় ব্যবহৃত সামগ্রীই **খেলনা**। সাধারণতঃ শিশুরা আর ঘরে পোষা জীবজন্তুরাই খেলনা নিয়ে খেলে, যদিও প্রাপ্তবয়স্কদের বা বন্য প্রাণীদের খেলনা নিয়ে খেলা অস্বাভাবিক কিছু নয়। খেলনা হিসেবে প্রচুর কিছু বাণিজ্যিকভাবে তৈরি করা হয়। আবার খেলার জন্য তৈরি করা হয়নি এমন যে কোন কিছুকেই খেলনা হিসেবে কল্পনা করে তা নিয়ে কেউ খেলতে পারে — ঘরের যে কোন জিনিসকে এরোপ্লেন ভেবে নিয়ে 'উড়িয়ে' নিয়ে যেতে পারে একটি শিশু, আবার একটা পাইন কোনকে থাপড়ে, চাপড়ে, তাড়া করে, শূন্যে ছুঁড়ে খেলতে পারে কোন প্রাণী। কিছু কিছু খেলনা আবার প্রাথমিকভাবে শুধুমাত্র খেলনা সংগ্রহকারীর জন্যই তৈরি করা হয়, খেলার জন্য নয়।

## ইতিহাস
খেলনার সৃষ্টি প্রাগৈতিহাসিক কালে; বিভিন্ন প্রত্নতাত্ত্বিক স্থানে শিশুদের খেলনার উপকরণ খুঁজে পাওয়া গেছে। সিন্ধু সভ্যতার (খ্রিস্টপূর্ব ৩০০০-১৫০০) খননকার্যে মাটির তৈরি ছোট চাকাওয়ালা গাড়ি, পাখির আকৃতির শিস এবং সুতো দিয়ে নামানো-ওঠানো যায় এমন বানরের খেলনা পাওয়া গেছে। প্রাচীন মিশরে পাথরের তৈরি নড়াচড়া করা যায় এমন অঙ্গপ্রত্যঙ্গসহ পুতুলের অস্তিত্ব ছিল, যা শিশুদের বিনোদনের প্রধান উৎস ছিল।

## আধুনিক খেলনা
আধুনিক যুগে খেলনার ধারণা অনেক বেশি যান্ত্রিক ও প্রযুক্তি নির্ভর হয়ে পড়েছে। ১৯শ শতাব্দীতে ফ্রাঙ্ক হর্নবি এবং বিয়াট্রিক্স পটারের মতো উদ্ভাবকরা খেলনা শিল্পে বাণিজ্যিক বিপ্লব নিয়ে আসেন, যার ফলে পিটার র‍্যাবিট এবং মেকানোর (Meccano) মতো খেলনা বিশ্বব্যাপী জনপ্রিয় হয়। দ্বিতীয় বিশ্বযুদ্ধের পর প্লাস্টিকের ব্যবহার শুরু হলে খেলনা আরও সস্তা এবং সহজলভ্য হয়ে ওঠে, যার ধারাবাহিকতায় লেগো (Lego) ও বার্বি ডলের মতো ব্র্যান্ড তৈরি হয়।

## খেলনার চাহিদা ও বাণিজ্যিক উৎপাদন
বিশ্বজুড়ে খেলনার বিশাল বাজার রয়েছে এবং এটি একটি অত্যন্ত লাভজনক শিল্প। বর্তমানে আধুনিক কারখানাগুলোতে গণহারে (Mass production) খেলনা তৈরি করা হচ্ছে, যা শিশুদের চাহিদা অনুযায়ী বিভিন্ন রং ও ডিজাইন করা হয়। বাণিজ্যিক উৎপাদনের ক্ষেত্রে বর্তমানে নিরাপত্তা মানদণ্ড এবং টেকসই উপাদানের দিকেও বিশেষ গুরুত্ব দেওয়া হচ্ছে।

## খেলনার ধরণ
খেলনা নানা ধরনের হয়ে থাকে, যা মূলত ব্যবহারের উদ্দেশ্য ও উপাদানের ওপর নির্ভর করে। সাধারণত নরম কাপড়ের পুতুল থেকে শুরু করে জটিল মেকানিক্যাল পাজল বা ইলেকট্রনিক গ্যাজেট পর্যন্ত সবই খেলনার অন্তর্ভুক্ত হতে পারে। খেলনার বৈচিত্র্য শিশুদের সৃজনশীলতা এবং চিন্তাশক্তিকে ভিন্ন ভিন্ন ভাবে উদ্দীপিত করে।

## শিক্ষামূলক খেলনা
শিক্ষামূলক খেলনা শিশুদের বুদ্ধিবৃত্তিক বিকাশে সরাসরি সহায়তা করে। যেমন— কাঠের ব্লক বা পাজল গেম শিশুদের গাণিতিক সমস্যা সমাধান এবং স্থানিক ধারণা (Spatial awareness) বৃদ্ধিতে সাহায্য করে। এছাড়া ক্লে-মডেলিং বা প্লে-ডো (Play-Doh) শিশুদের সূক্ষ্ম পেশি সঞ্চালন এবং শৈল্পিক সৃজনশীলতা প্রকাশের সুযোগ করে দেয়।

## তথ্যসূত্র


বিষয়শ্রেণী:খেলনা
বিষয়শ্রেণী:খেলা
শখ

**শখ** মানুষের চিত্ত-বিনোদনের অন্যতম উপাদান। মানুষ তার পেশা বাদে অন্য যে পেশায় কাজ করে আনন্দ লাভ করে তাই শখ ৷
 
শখ এমন একটি নিয়মিত ক্রিয়াকলাপ হিসাবে বিবেচিত যা উপভোগের জন্য করা হয়। সাধারণত কারও অবসর সময়ে শখের কাজ গুলো করা হয়ে থাকে। শখের মধ্যে থিমযুক্ত আইটেমগুলি এবং বস্তু সংগ্রহ করা, সৃজনশীল এবং শৈল্পিক কর্মকাণ্ডে নিযুক্ত হওয়া, খেলাধুলা করা বা অন্যান্য বিনোদনমূলক কর্মকাণ্ড উপভোগ করা। কারো যদি কোন বিষয়ে শখ থাকে এবং সেই ক্ষেত্রে সে নিয়মিত হয় তবে এর উপর সে যথেষ্ট দক্ষতা এবং জ্ঞান অর্জনে উৎসাহী হয়।

নবীনদের আগ্রহ এবং মনের বিকাশের শখের ধারাগুলো পরিবর্তিত হয়ে থাকে  এছাড়া সমাজে দেখা দেখি শখ পরিবর্তিত হয়ে তাকে যেমন স্ট্যাম্প সংগ্রহ। বিংশ শতাব্দীতে ডাকটিকিট সংগ্রহগুলি জনপ্রিয় ছিল কারণ ডাক ব্যবস্থা যোগাযোগের মূল মাধ্যম ছিল, যখন প্রযুক্তিগত অগ্রগতির অনুসরণে আজকাল ভিডিও গেমগুলি বেশি জনপ্রিয়। উনিশ শতকের অগ্রযাত্রা উৎপাদন এবং প্রযুক্তি শখের সাথে জড়িত থাকার জন্য শ্রমিকদের আরও অবসর সময় দিয়েছিল। এ কারণে, সময়ের সাথে শখগুলিতে বিনিয়োগের মানুষের প্রচেষ্টা বেড়েছে।

## বিভিন্ন ধরনের শখের তালিকা

* বিভিন্ন জিনিস সংগ্রহ (যেমন বিভিন্ন দেশের মুদ্রা, ডাকটিকেট ইত্যাদি)
* প্রাণী পোষা
* বাগান করা
* মাছ ধরা
* বস্তু তৈরি
* সৃজনশীল লেখালেখি (যেমনঃ কবিতা, গল্প, উপন্যাস ইত্যাদি)
* চিত্রাঙ্কন
* রান্না 
* ভ্রমণ
* বই পড়া
* ছবি তোলা ইত্যাদি

## তথ্যসূত্র

বিষয়শ্রেণী:শখ
বিষয়শ্রেণী:মূল বিষয়ের নিবন্ধ
বিষয়শ্রেণী:চিত্তবিনোদন
বিষয়শ্রেণী:ব্যক্তিগত জীবন
উপপাদ্য

**উপপাদ্য** হলো এক প্রকারের প্রস্তাবনা, যা কিছু প্রাথমিক ধারণার ভিত্তিতে প্রমাণ করা হয়। গণিতের ভাষায়, উপপাদ্যের দুইটি অংশ রয়েছে -
* আনুষ্ঠানিক ভাবে কিছু প্রাক-ধারণা (assumption) এর উল্লেখ।
* একটি প্রস্তাবনা, যা উপরিউক্ত প্রাক-ধারণার ভিত্তিতে প্রমাণ করতে হবে।

	থাম্ব|পিথাগোরাসের উপপাদ্যের অন্তত ২৭০টি জানা প্রমাণ আছে
উপপাদ্যকে গাণিতিক সমীকরণের সাহায্যে প্রকাশ করা যায় তবে বাংলা,ইংরেজির মত সাধারণ ভাষাতেও প্রকাশ করা যায়।

বেশিভাগ উপপাদ্যও পূর্বের কোনো হাইপোথিসিসের উপর নির্ভরশীল। যেমন "যদি ক সত্য হয় তবে খ সত্য",এই উপপাদ্যটিতে বলা হয়নি "খ" সত্য,এখানে বলা হয়েছে "খ" সত্য হবেই যদি "ক" সত্য হয়। এখানে ক হলো হাইপোথিসিস এবং খ হলো সিদ্ধান্ত।

উপপাদ্যকে প্রায়ই "তুচ্ছ","কঠিন","গভীর" এমনকি "সুন্দর" উপাধি দেয়া হয়। এ ধরনের উপাধি মানুষ থেকে মানুষে পরিবর্তিত হয়, এমনকি সময়ের সাথে সাথেও পরিবর্তিত হয়। যেমন আরো সহজ প্রমাণ আবিষ্কৃত হলে একটি "কঠিন" উপপাদ্য "তুচ্ছ" উপাধি পেতে পারে। "গভীর" উপপাদ্যগুলো খুব সাধারণ ভাবে বর্ণনা করা হয় কিন্তু সেগুলোর প্রমাণে আশ্চর্যজনক ভাবে গণিতের বিভিন্ন জটিল অংশের সংযোগ থাকতে পারে, "ফের্মার শেষ উপপাদ্য" এধরনের উপপাদ্যের একটি পরিচিত উদাহরণ।

নোবেল পুরস্কার বিজয়ী পদার্থবিজ্ঞানী রিচার্ড ফেইনম্যানের মতে একটি উপপাদ্য প্রমাণ করা যত কঠিনই হোক না কেনো প্রমাণ করার পর সেটা গণিতবিদদের নিকট তুচ্ছ। ফলে গাণিতিক স্বত্ত্বা দুই রকমেরঃ তুচ্ছ এবং অপ্রমাণিত।

গণিতবিদ রোনাল্ড গ্রাহাম ধারণা করেন প্রতি বছর প্রায় ২ লাখ ৫০ হাজার গাণিতিক উপপাদ্য প্রকাশিত হয়।

## তথ্যসূত্র



বিষয়শ্রেণী:জ্যামিতি
বিষয়শ্রেণী:যৌক্তিক পরিণাম
বিষয়শ্রেণী:যৌক্তিক রাশি
বিষয়শ্রেণী:গাণিতিক প্রমাণ
বিষয়শ্রেণী:গাণিতিক পরিভাষা
বিষয়শ্রেণী:বিবৃতি
বিষয়শ্রেণী:যুক্তিবিজ্ঞানের ধারণা
উৎসব

[ডান|থাম্ব| 220px|[পহেলা বৈশাখ|পহেলা বৈশাখের বর্ণাঢ্য শোভাযাত্রা, ঢাকা]]
**উৎসব** বলতে সাধারণত সামাজিক, ধর্মীয় এবং ঐতিহ্যগত প্রেক্ষাপটে পালিত আনন্দ অনুষ্ঠানকে বোঝায়। বাংলাদেশে উৎসবের সময় জাতি-ধর্ম নির্বিশেষে সকল মানুষ আনন্দে মেতে ওঠে।

বাঙালীরা উৎসবপ্রিয় জাতি। বাংলাদেশে উৎসবকে ঘিরে "বাঙালির বারো মাসে তেরো পার্বণ" ও "ধর্ম যার যার, উৎসব সবার"-এর মতন স্লোগানও আছে। বাংলায় প্রচলিত লোকায়িত উৎসবের মধ্যে রয়েছে পয়লা বৈশাখ, পহেলা ফাল্গুন, চৈত্র সংক্রান্তি, নবান্ন, বর্ষা উৎসব, ইত্যাদি। মুসলমান ধর্মাবলম্বীদের ধর্মীয় উৎসবের মধ্যে রয়েছে ঈদুল ফিতর, রমযান, ঈদে মিলাদুন্নবি ও ঈদুল আজহা। এছাড়াও বাঙালি মুসলমানদের মধ্যে প্রচলিত লোক সাংস্কৃতিক উৎসবের মধ্যে রয়েছে বিশ্ব ইজতেমা, চাঁদ রাত, শবে বরাত, সাকরাইন, নৌকা বাইচ, আখেরী চাহার শোম্বা, ইত্যাদি পালন করা হয়। বাংলার হিন্দু ধর্মাবলম্বীদের বার্ষিক উৎসবের মধ্যে রয়েছে দুর্গা পূজা, লক্ষ্মী পূজা ও কালী পূজা (দীপাবলি) ইত্যাদিসহ গাজন, চড়ক পূজা, জামাইষষ্ঠীর মতো সামাজিক উৎসব পালন করে। বৌদ্ধ ধর্মাবলম্বীরা পালন করে বুদ্ধ পূর্ণিমা, মাঘী পূর্ণিমা, আষাঢ়ি পূর্ণিমা ও প্রবারণা পূর্ণিমা। বাংলার বৌদ্ধ কঠিন চীবর দান ও মধু পূর্ণিমাও পালন করে থাকেন। বাঙালি খ্রীষ্টানরা পালন করে বড়দিন ও পুনরুত্থান পার্বণ পালন করে। এ ছাড়াও বিভিন্ন উৎসব পালন করা হয়।

## তথ্যসূত্র


বিষয়শ্রেণী:সামাজিক ঘটনা
স্বাস্থ্য

থাম্ব|WHO
*মানুষ ও অন্যান্য প্রাণীদের স্বাস্থ্য বিষয়ক বিজ্ঞানের জন্য দেখুন [[স্বাস্থ্য বিজ্ঞান]]*

বিশ্ব স্বাস্থ্য সংস্থা স্বাস্থ্য সম্পর্কিত ১০টি মানদন্ড হল—একঃ কর্মশক্তি-সম্পন্ন, স্বাভাবিকভাবে জীবনের বিভিন্ন কাজ মোকাবেলা করতে পারে। দুইঃ আশাবাদী, সক্রিয় দৃষ্টিভঙ্গিতে কাজ করতে পারে। তিনঃ নিয়মিত বিশ্রাম নেয়, ঘুম ভাল। চারঃ পরিবেশের সঙ্গে খাপ খাওয়াতে পারে, বিভিন্ন অবস্থার মোকাবেলা করতে পারে। পাঁচঃ সাধারণ সর্দি ও সংক্রামক রোগ প্রতিরোধক শক্তি আছে। ছয়ঃ ওজন সঠিক, শরীরের সংগঠনিক দিক সঠিক। সাতঃ চোখ উজ্জ্বল, কোনো প্রদাহ রোগ নেই। আটঃ দাঁত পরিষ্কার এবং সতেজ, ব্যাথা নেই, দাঁতের মাঢ়ির রং স্বাভাবিক। নয়ঃ চুলে উজ্জ্বতা আছে, খুশকি নেই। দশঃ হাড় স্বাস্থ্যবান, পেশি ও ত্বক নমনীয়, হাঁটাহাঁটি করলে কোনো অসুবিধা নেই।

## বহিঃসংযোগ
* বিশ্ব স্বাস্থ্য সংস্থা
* ওইসিডি হেলথ্ স্ট্যাটিসটিকস্
* 'Defying Death' অনলাইন ভিডিও অন ডিজিস (Provided by the Vega Science Trust). 
* হেলথ্ এণ্ড মেডিক্যাল ইনফরম্যাশন from *UCB Libraries GovPubs*

বিষয়শ্রেণী:স্বাস্থ্য
বিষয়শ্রেণী:ব্যক্তিগত জীবন
বিষয়শ্রেণী:মূল বিষয়ের নিবন্ধ
জাদুঘর

[thumb|right|300px|[লুভ্‌র জাদুঘর, প্যারিস; বিশ্বের বৃহত্তম ও সর্বাধিক প্রসিদ্ধ জাদুঘরগুলির অন্যতম।]]
[thumb|right|300px|[ব্রিটিশ মিউজিয়াম, লন্ডন]]
[thumb|300px|[ভিক্টোরিয়া মেমোরিয়াল হল, কলকাতার একটি প্রসিদ্ধ স্মারক জাদুঘর]]
**জাদুঘর** বা **সংগ্রহালয়** বলতে বোঝায় এমন একটি ভবন বা প্রতিষ্ঠান যেখানে পুরাতাত্ত্বিক নিদর্শনসমূহের সংগ্রহ সংরক্ষিত থাকে।

জাদুঘরে বৈজ্ঞানিক, শৈল্পিক ও ঐতিহাসিক গুরুত্বসম্পন্ন বস্তুসমূহ সংগ্রহ করে সংরক্ষিত করা হয় এবং সেগুলি প্রদর্শ আধার বা ডিসপ্লে কেসের মধ্যে রেখে স্থায়ী অথবা অস্থায়ীভাবে জনসাধারণের সমক্ষে প্রদর্শন করা হয়। বিশ্বের অধিকাংশ বড় জাদুঘরই প্রধান প্রধান শহরগুলিতে অবস্থিত। অবশ্য ছোটো শহর, মফস্বল ও গ্রামাঞ্চলেও স্থানীয় জাদুঘর গড়ে উঠতে দেখা যায়।

অতীতকালে জাদুঘরগুলি গড়ে উঠত ধনী ব্যক্তিদের ব্যক্তিগত বা পারিবারিক উদ্যোগে অথবা কোনো প্রাতিষ্ঠানিক উদ্যোগে। এই সব জাদুঘরে সংরক্ষিত থাকত শিল্পকর্ম, দুষ্প্রাপ্য ও আশ্চর্যজনক প্রাকৃতিক বস্তু বা পুরাবস্ত।

সারা বিশ্বেই জাদুঘর দেখা যায়। প্রাচীনকালে গড়ে ওঠা আলেকজান্দ্রিয়ার জাদুঘর ছিল আধুনিককালের স্নাতক প্রতিষ্ঠানগুলির সমরূপ।

## ব্যুৎপত্তি
বিশিষ্ট অভিধানকার জ্ঞানেন্দ্রমোহন দাশের মতে, বাংলায় "জাদুঘর" কথাটি আরবি "*আজায়ব্* [ঘর/খানা]" শব্দটির সঙ্গে তুলনীয়। বাংলায় "জাদুঘর" কথাটির অর্থ হল, "যে গৃহে অদ্ভুত অদ্ভুত পদার্থসমূহের সংগ্রহ আছে এবং যা দেখিয়া মন্ত্রমুগ্ধবৎ হ’তে হয়।" *আকাদেমি বিদ্যার্থী বাংলা অভিধান* মতে, "জাদুঘর" শব্দের অর্থ, "যে-ঘরে নানা অত্যাশ্চর্য জিনিস বা প্রাচীন জিনিস সংরক্ষিত থাকে।"

ইংরেজি "museum" ("মিউজিয়াম") শব্দটি এসেছে লাতিন শব্দ থেকে। ইংরেজি বহুবচনে এই শব্দের রূপটি হল "museums" (বা অপ্রচলিত শব্দ, "musea")। শব্দটির মূল উৎস গ্রিক শব্দ *Μουσεῖον* (*Mouseion*); যার অর্থ গ্রিক পুরাণের শিল্পকলার পৃষ্ঠপোষক মিউজদের মন্দির। প্রাচীন গ্রিসে এই জাতীয় মন্দিরগুলিকে কেন্দ্র করে পাঠাগার ও শিল্প পুরাকীর্তির সংগ্রহশালাও গড়ে উঠতে দেখা যেত। ২৮০ খ্রিষ্টপূর্বাব্দে আলেকজান্দ্রিয়ায় টলেমি প্রথম সোটার প্রতিষ্ঠিত দর্শন মিউজিয়াম (প্রতিষ্ঠান) ছিল এই জাতীয় একটি জাদুঘর। অ্যাথেন্সে প্লেটো প্রথম একটি মিউজিয়াম গ্রন্থাগার গড়ে তুলেছিলেন। যদিও পসেনিয়াসের রচনায় অন্য একটি স্থানকে "মিউজিয়াম" বলে অভিহিত করা হয়েছে। এটি হল ধ্রুপদি অ্যাথেন্সে অ্যাক্রোপোলিশের বিপরীত দিকে অবস্থিত একটি ছোটো পাহাড়। কথিত আছে, মউসিয়াস নামে এক ব্যক্তি এই পাহাড়ে বসে গান গাইতেন। বৃদ্ধ বয়সে তিনি সেখানেই মারা যান এবং সেই পাহাড়েই তাকে সমাধিস্থ করা হয়। তার নামানুসারে পাহাড়টির নামকরণ হয়েছিল "মউসিয়ন" ("Mouseion")।

## আরও দেখুন
* মাদাম তুসো জাদুঘর
* মাদারীপুর মিউজিয়াম

## পাদটীকা

## অতিরিক্ত পঠন
* 

## বহিঃসংযোগ

* 
* International Council of Museums (ICOM)
* VLmp directory of museums  (VLmp)
* 

বিষয়শ্রেণী:জাদুঘর
বিষয়শ্রেণী:জাদুঘর শিক্ষা
যানবাহন

**যানবাহন** ( হতে) হলো এক স্থান হতে অন্য স্থানে যাতায়াত ও মালামাল পরিবহনের জন্য ব্যবহার করা যান্ত্রিক মাধ্যম। অধিকাংশ যানবাহনই মানুষের তৈরী, যেমন, বাইসাইকেল, গাড়ি, ট্রেন, জাহাজ, এবং উড়োজাহাজ।  তবে অনেক ক্ষেত্রে প্রাকৃতিক অনেক বস্তুও পরিবহনের কাজে ব্যবহৃত হয়, যেমন হিমবাহ, ভাসমান গাছের গুঁড়ি, ইত্যাদি।

অনেক ক্ষেত্রেই যানবাহন মানুষ বা পশু দ্বারা চালিত হয়। যেমন, রিকশা, গরুর গাড়ি। তবে কেবল পশু যখন যাতায়াতের কাজে ব্যবহার করা হয় (যেমন ঘোড়া), তখন তাদেরকে যানবাহনের অন্তর্গত হিসাবে ধরা হয় না।

স্থলভাগে চালিত অধিকাংশ যানবাহনেই চাকা থাকে। ব্যতিক্রম হলো হোভারক্রাফট, স্নোমোবাইল, স্লেজ, ইত্যাদি।

## ইতিহাস

## তথ্যসূত্র

## আরো দেখুন


বিষয়শ্রেণী:পরিবহন
বিষয়শ্রেণী:শিল্পজাত পণ্য
ইলেকট্রন বিজ্ঞান

ডান|250 px| নিউমেটিক সংকেত কন্ডিশনার

**ইলেকট্রন বিজ্ঞান বা বৈদ্যুতিনবিজ্ঞান** হলো ফলিত পদার্থবিজ্ঞান এবং তড়িৎ প্রকৌশলের একটি আন্তঃক্ষেত্রীয় শাখা, যেখানে বৈদ্যুতিক সঙ্কেতের বহন, প্রবাহ, নিয়ন্ত্রণ, ব্যবহারিক আচরণ ও প্রক্রিয়া আলোচিত হয়, যা বায়ুশূন্য নল (ভ্যাকিউম টিউব), গ্যাস বা অর্ধপরিবাহী যন্ত্রাংশের মধ্য দিয়ে ইলেকট্রনের সঞ্চালন এবং নিয়ন্ত্রণকে অন্তর্ভুক্ত করে। ১৯০৪ সালে জন অ্যামব্রোস ফ্লেমিং দুটি তড়িৎ ধারক বৈশিষ্ট্যসম্পন্ন এক ধরনের বদ্ধ বায়ুশূন্য কাচের নল (ভ্যাকিউম টিউব) উদ্ভাবন করেন, যার মাধ্যমে একমুখী তড়িৎ প্রবাহ প্রেরণ সম্ভব হয়। এর মাধ্যমে ইলেকট্রন বিজ্ঞানের যাত্রা শুরু হয়। ইংরেজি ভাষায় এটি **ইলেকট্রনিক্স** (Electronics) নামে পরিচিত।

## ইতিহাস

ইলেকট্রন বিজ্ঞানের বিকাশ শুরু হয় বিদ্যুৎ এবং চৌম্বকত্ব সম্পর্কিত মানবজাতির ক্রমবর্ধমান জ্ঞান থেকে। ১৯ শতকের শুরুতে, বিজ্ঞানীরা বিদ্যুৎ ও চৌম্বকত্বের মধ্যে সম্পর্ক আবিষ্কার করেন, যা পরবর্তীতে বৈদ্যুতিক চৌম্বকত্ব তত্ত্বের জন্ম দেয়। এসব আবিষ্কার বৈদ্যুতিক যোগাযোগের প্রযুক্তি যেমন টেলিগ্রাফ, টেলিফোন এবং পরবর্তীতে বেতার প্রযুক্তি উদ্ভাবনের পথ সুগম করে।

১৮৮০-এর দশকে, থমাস এডিশন এবং অন্যান্য বিজ্ঞানীরা বৈদ্যুতিক প্রবাহের গতিবিধি সম্পর্কে গবেষণা শুরু করেন এবং তাপীয় ইলেকট্রন নিঃসরণের ধারণা পোষণ করেন, যা পরবর্তীতে ভ্যাকিউম টিউবের উদ্ভাবনে সাহায্য করে। ১৯০৪ সালে, জন অ্যামব্রোস ফ্লেমিং আবিষ্কার করেন দ্বি-ইলেকট্রোড ভ্যাকিউম টিউব বা ডায়োড, যা বৈদ্যুতিক প্রবাহ একদিকে প্রবাহিত করতে সক্ষম। এরপর ১৯০৭ সালে, লিয়ন দে ফরেস্ট ত্রি-ইলেকট্রোড ভ্যাকিউম টিউব বা ট্রায়োড উদ্ভাবন করেন, যা বৈদ্যুতিক সংকেত বাড়ানোর জন্য ব্যবহৃত হয়। এই আবিষ্কারগুলি বেতার যোগাযোগ এবং পরবর্তীতে রেডিও ও টেলিভিশনের বিকাশে বিপ্লব ঘটিয়েছিল।

দ্বিতীয় বিশ্বযুদ্ধের সময়, রাডার, সোনার এবং অন্যান্য সামরিক প্রযুক্তির উন্নয়ন দ্রুত এগিয়ে যায়, এবং এই সময়কালে মাইক্রোওয়েভ প্রযুক্তি ও ডিজিটাল কম্পিউটার সম্পর্কিত গবেষণা ত্বরান্বিত হয়। যুদ্ধের পর, ১৯৪৭ সালে ট্রানজিস্টরের আবিষ্কার এবং ১৯৫৯ সালে সমন্বিত বর্তনী (ইন্টিগ্রেটেড সার্কিট) উদ্ভাবনের মাধ্যমে ইলেকট্রনিক্সের নতুন যুগের সূচনা হয়। ট্রানজিস্টর ভ্যাকিউম টিউবের তুলনায় ছোট, হালকা এবং অনেক বেশি দক্ষ ছিল, যা কম্পিউটার, টেলিভিশন এবং অন্যান্য গ্রাহক ইলেকট্রনিক্সের উন্নয়নকে ত্বরান্বিত করেছিল।

## ইলেকট্রনিক্সের ধরন

অ্যানালগ ইলেকট্রনিক্স: অ্যানালগ সিস্টেমে, তথ্য ধারাবাহিকভাবে একটি সাইন ওয়েভের মাধ্যমে প্রতিনিধিত্ব করা হয়। অডিও এবং ভিডিও সিগন্যাল অ্যানালগ সিগন্যালের উদাহরণ।

ডিজিটাল ইলেকট্রনিক্স: ডিজিটাল সিস্টেমে, তথ্য বাইনারি সংখ্যা (০ এবং ১) দ্বারা প্রতিনিধিত্ব করা হয়। কম্পিউটার, মোবাইল ফোন এবং অন্যান্য ডিজিটাল ডিভাইস ডিজিটাল ইলেকট্রনিক্সের উদাহরণ।

## ইলেকট্রনিক্সের প্রয়োগ

আজকের সমাজে ইলেকট্রনিক্স প্রযুক্তি অপরিহার্য। এর প্রয়োগের মধ্যে রয়েছে:

যোগাযোগ: মোবাইল ফোন, টেলিভিশন, রেডিও, ইন্টারনেট
কম্পিউটিং: ডেস্কটপ কম্পিউটার, ল্যাপটপ, স্মার্টফোন, ট্যাবলেট
গ্রাহক ইলেকট্রনিক্স: ওয়াশিং মেশিন, রেফ্রিজারেটর, মাইক্রোওয়েভ ওভেন, এয়ার কন্ডিশনার
শিল্প ও উৎপাদন: রোবটিক্স, অটোমেশন, কম্পিউটার-সংক্রান্ত নির্মাণ
স্বাস্থ্যবিজ্ঞান: চিকিৎসা ইমেজিং, জীবন রক্ষাকারী যন্ত্রপাতি, টেলিমেডিসিন
বিনোদন: ভিডিও গেম, মিউজিক প্লেয়ার, সিনেমা

## তথ্যসূত্র

## বহিঃসংযোগ
* Definition of electronics, Electronics and You, Retrieved on 2013-07-05.

বিষয়শ্রেণী:ইলেকট্রনিক প্রকৌশল
বিষয়শ্রেণী:তড়িৎ প্রকৌশল
বিষয়শ্রেণী:প্রযুক্তি
বিষয়শ্রেণী:ইলেকট্রনিক্স
বিষয়শ্রেণী:মূল বিষয়ের নিবন্ধ
বেবুন

right|thumb|মায়ের সাথে বেবুন, তানজানিয়ার জাতীয় উদ্যান হতে তোলা ছবি
**বেবুন** বানর জাতীয় একটি স্তন্যপায়ী প্রাণী। 
## তথ্য

বিষয়শ্রেণী:স্তন্যপায়ী প্রাণী
বিষয়শ্রেণী:আফ্রিকার প্রাণিকুল
ইয়োহান জেবাস্টিয়ান বাখ

**ইয়োহান জেবাস্টিয়ান বাখ** () (২১শে মার্চ, ১৬৮৫ পু. প. – ২৮শে জুলাই, ১৭৫০ ন. প.) একজন জার্মান সুরকার ও অর্গানবাদক। তার কাজের পরিমাণ বিপুল। কয়ার, অর্কেস্ট্রা ও একক বাদনের জন্য লেখা তার ধর্মীয় ও ধর্মনিরপেক্ষ সঙ্গীতকর্ম বারোক পর্বের বিভিন্ন সাঙ্গীতিক ধারাকে একত্রিত করে ও পূর্ণতা প্রদান করে। বাখ কোন নতুন ধরনের সঙ্গীত উদ্ভাবন করেননি। তবে তিনি কাউন্টারপয়েন্ট, ছোট থেকে বড় স্কেলে সুনিয়ন্ত্রিত প্রগমন, ইতালি ও ফ্রান্সের সঙ্গীত থেকে ঋণ করা ছন্দ ও টেক্সচারের প্রয়োগ, ইত্যাদি কৌশল ব্যবহার করে তার সমকালীন জার্মান সঙ্গীতকে ঋদ্ধ করেন। তিনি সর্বকালের অন্যতম সেরা সুরকার হিসেবে খ্যাত।

জীবিত অবস্থায় একজন দক্ষ অর্গানবাদক হিসেবে প্রচুর খ্যাতি লাভ করলেও সুরকার হিসেবে বাখ তেমন পরিচিতি পান নি। বাখের সমসাময়িক অন্যান্য সুরকাররা বারোক ঘরানার গঠন ও "কনট্র্যাপচুয়াল" ধরনের সঙ্গীতের প্রতি তার অণুরাগকে সেকেলে মনে করতেন‌- বিশেষ করে তার সঙ্গীতজীবনের শেষের দিকে, যখন মূলধারার সঙ্গীত ক্রমশ "রকোকো", ও আরও পরবর্তীকালে ধ্রুপদী, রূপ গ্রহণ করতে থাকে। বাখের সঙ্গীত সম্পর্কে সঙ্গীতজ্ঞদের সত্যিকারের আগ্রহ দেখা যায় ১৯শ শতকের প্রথম দিকে; অন্যদের হাতে তার সঙ্গীতের চর্চাও শুরু হয় এ সময়েই।

বাখের সঙ্গীতকর্ম চিন্তার গভীরতা, কৌশলগত দক্ষতা ও শৈল্পিক সৌন্দর্যের জন্য বিখ্যাত। নিচে *Weihnachtsoratorium* থেকে নেয়া কোরাস *Ehre sei Gott in der Höhe* শুনুন। এটি বাখ ১৭৩৪-এ রচনা করেন।

## জীবনী
### শৈশব
থাম্ব| জেবাস্টিয়ানের পিতা
সাংক্‌ত গেয়র্গেস গির্জার অর্গানবাদক ইয়োহান আমব্রোসেউস বাখ এবং মারিয়া এলিজাবেটা বাখের সবচেয়ে ছোট ছেলে ইয়োহান জেবাস্টিয়ান বাখ জার্মানির টুরিঙেন প্রদেশের আইজেনাখ শহরে জন্মগ্রহণ করেন। বাবার হাতেই বেহালা এবং হারপসিকর্ড বাদনে বাখের হাতেখড়ি হয়। বাখের চাচারা সবাই ছিলেন পেশাদার সঙ্গীতবিদ; চার্চের অর্গানবাদক, রাজসভার বাজিয়ে, সুরকার হিসেবে নানা জায়গায় কর্মরত ছিলেন তারা। এই চাচাদের মধ্যে বিশেষ খ্যাতিমান একজন, ইয়োহান ক্রিস্টফ বাখ (১৬৪৫‌-১৬৯৩), অর্গানের সাথে জেবাস্টিয়ান বাখের পরিচয় করান। সঙ্গীত বিষয়ে নিজের পরিবারের অর্জন নিয়ে বেশ গর্ব ছিলো বাখের, যার বহিঃপ্রকাশ ১৭৩৫ সালে তার নিজের হাতে করা "বাখ সঙ্গীত পরিবারের উৎস" নামক বংশপঞ্জিকার খসড়া।

বাখের মা ১৬৬৪ সালে মারা যান,এবং তার বাবা এর ৮ মাস পরেই মারা যান।১০ বছর বয়সের এতিম এই শিশু তার ভাইদের মধ্যে সবার বড় johann christopher bach(1671-1721) যিনি ছিলেন Michaeliskirche (Ohrdruf, Sachsen-Gotha-Altenburg এ অবস্থিত) এর একজন অর্গানবাদক।ঐ সময় তিনি তার ভাইয়ের কাছ থেকে সঙ্গীত সম্বন্ধে মূল্যবান জ্ঞান লাভ করেন এবংcalvichord বাজানো শেখেন।

## তথ্যসূত্র

## বহিঃসংযোগ

* J.S. Bach Home Page, by Jan Hanford—extensive information on Bach and his works; database of recordings and user reviews
* J.S. Bach bibliography , by Yo Tomita of Queen's University Belfast—especially useful to scholars
* Bach-Cantatas.com, by Aryeh Oron—information on the cantatas as well as other works
* Bach manuscripts – video lectures by Christoph Wolff on the Bach family's hidden manuscripts archive
* 

বিষয়শ্রেণী:১৬৮৫-এ জন্ম
বিষয়শ্রেণী:১৭৫০-এ মৃত্যু
বিষয়শ্রেণী:জার্মান সুরকার
বিষয়শ্রেণী:পুরুষ পিয়ানোবাদক
বিষয়শ্রেণী:জার্মান লুথারান